Aukna velsæld á heimsvísu má að mestu leyti rekja til opnara efnahagslífs , en 146 ríki heims búa nú við merkjanlega opnara efnahagsog atvinnulíf en áður , hafa bætt sig í fjórum meginþáttum efnahagsstoðarinnar : framtaksskilyrðum , fjárfestingarumhverfi , markaðsaðgangi og innviðum . Sömuleiðis hafa lífsgæðin aukist frá 2009 , en í 160 ríkjum af 167 hafa þau batnað á sviði heilsufars , menntunar og lífsskilyrða . Á heimsvísu er mun auðveldara nú að stofna til reksturs og ná að stækka við sig en það var fyrir áratug . Það tekur einnig til skattskila og skattheimtu , sem eru almennt einfaldari , skýrari og skilvirkari , sérstaklega fyrir atvinnulífið . Það hefur leitt til betri framtaksskilyrða , en eins er allt fjárfestingarumhverfi á heimsvísu mun opnara en áður , sem hefur fjölgað tækifærum , bætt nýtingu auðlinda , mannafla og mannvits . Þar ber sérstaklega að nefna betri stofnanir og innviði , sem víða hafa styrkt eignarrétt , fjárfestavernd og að samningar standi . Þar hefur svo netvæðingin einnig breytt heilmiklu , bæði um rekstrarskilyrði og markaðsaðgengi , að ekki sé minnst á almenn lífsgæði . Ísland í góðum málum Þegar litið er til tölfræðinnar um Ísland hér til hægri sést að upp og ofan gengur á ýmsum sviðum . Þar er þó rétt að vara við því að línuritin um einstakar stoðir velsældarvísitölunnar eru án kvarða , en til vinstri við línurnar má sjá mestu dýfuna og til hægri mestu hæðirnar í einkunnagjöf Legatum . Sem sjá má er munurinn þar yfirleitt sáralítill . Eigi að síður er auðvelt að sjá það á hringgrafinu hvar skórinn kreppir helst . Það er um fjárfestingarumhverfi og framtaksskilyrði . Að einhverju leyti kunna gögnin þar að endurspegla fyrra ástand , þar sem gerðar hafa verið töluverðar breytingar á framtaksskilyrðum á vegum hins opinbera og fleiri í pípunum . Að einhverju leyti er þar einnig um eftirhreytur fjármagnshaftanna að ræða . Gleðiefnið í því hlýtur að vera að flestu því má breyta með nokkuð auðveldum og skjótum hætti , sem hlýtur að vera stjórnvöldum frekari brýning um það . Sumpart er Ísland , líkt og flest Vesturlönd önnur , þó í þeirri öfundsverðu aðstöðu að velsældin er þar augljóslega reist á traustum grunni , þó eitthvað kunni að bjáta á um stundarsakir eða á einstökum sviðum . Eins er þar ekkl um mikið svigrúm að ræða til þess að bæta sig mikið , þegar landið er þegar í 10. sæti , án þess að það eigi að letja menn til frekari afreka í átt til aukinnar velsældar . Hins vegar er sérstaklega athyglisvert að horfa til línuritsins um þróun velsældar á Íslandi , bæði hvað varðar einkunn og sætaröð . Jú , það má greina að upp úr 2009 dalar gengi Íslands eilítið , en þó ekki meira en eilítið . Fór þegar verst lét ekki lengra niður en í 15. sæti velsældar á heimsvísu , en var almennt á mjög svipuðu róli og nú . Svo kannski það megi fara að gleyma því að hér varð hrun . Nánar er fjallað um málið í Viðskiptablaðinu . Áskrifendur geta nálgast blaðið undir Tölublöð , aðrir geta skráð sig í áskrift hér .